internet vaartha 218 Views
బెంగళూరు : టాటాహిటాచి నుంచి ఉత్పత్తి చేస్తున్న భారీ ఎక్స్‌కేవేటర్లు ఇప్పటివరకూ 50వేలు మెషిన్లు పంపిణీచేసినట్లు కంపెనీ ప్రకటించింది. కంపెనీ ధార్వాడ్‌ ప్లాంట్‌ నుంచి 50 వేలవ సూపర్‌షిరీస్‌ ఎక్స్‌కవేటర్‌ను హుబ్లిలోని డిఆర్‌ఎస్‌ ఇన్‌ఫ్రాకు చెందిన ఆర్‌ఎన్‌నాయక్‌, దినేస్‌ ఆర్‌ నాయక్‌లకు అంద చేసింది. డిఆర్‌ఎస్‌ తమ ప్రాజెక్టుల్లో 100కుపైగా టాటా హిటాచి మెషిన్లు వినియోగిస్తున్నట్లు వెల్లడించారు. మేనేజింగ్‌ భాగస్వామి దీపా దినేస్‌ నాయక్‌ మాట్లాడుతూ టాటాహిటాచీలకు సుదీర్ఘకాలంగా కష్టమర్లుగా ఉన్నట్లు తెలిపారు. 2006లో కంపెనీ నుంచి 10వేలవ యంత్రాన్ని అందుకున్నామన్నారు. తిరిగి మరో సారి 50వేల ఎక్స్‌కవేటర్‌ను తీసుకున్నట్లు ఆమె తెలిపారు. త్వరలోనే కంపెనీ నుంచి లక్ష యూనిట్లు దాటితే ఆ యూనిట్‌ ను కూడా తామే కొనుగోలు చేస్తామని డిఆర్‌ఎస్‌ ఎండి వివరించారు. టాటా హిటాచి ఆల్డ్‌ డైరెక్టర్‌ కె.కిమురా మాట్లాడుతూ కంపెనీ 50వేల భారీ యంత్రాలను ఉత్పత్తిచేయడం తమకు గర్వకారణ మని పేర్కొన్నారు. కంపెనీకి ధార్వాడ్‌లో 118 ఎకరాల విస్తీర్ణంలో టాటా హిటాచి భారీ యంత్ర సామగ్రి యూనిట్‌ ఉందని, 60శాతం టాటా హిటాచి విడిభాగాలు తయారు చేస్తుందని, మినీ, మిడి ఎక్స్‌కవేటర్‌ బ్యాగ్‌హోలోడర్‌ విభాగాలను ఈ యూనిట్‌లోనే తయారు చేస్తున్నట్లు వివరించారు.